Iepirkuma līguma projekts

LĪGUMS

audiovizuālo iekārtu piegādi un uzstādīšanu

starp

RB Rail AS

un

[●]

Līguma reģistrācijas Nr. [●]

EISI[[1]](#footnote-2) līguma Nr. [●]

Iepirkuma identifikācijas Nr. [●]

Rīgā

2021. gada [●].[●]

**Līgums Nr.** [●]

**Par audiovizuālo iekārtu piegādi un uzstādīšanu**

**RB Rail AS,** vienotais reģistrācijas Nr. 40103845025, juridiskā adrese: Krišjāņa Valdemāra iela 8-7, Rīga, LV-1010 (“**Pasūtītājs**”), kuru uz [●] pamata pārstāv [●], no vienas puses,

un

**[●]**, vienotais reģistrācijas Nr. [●], juridiskā adrese: [●] (“**Piegādātājs**”), tās [●] personā, kurš rīkojas saskaņā ar [●], no otras puses, (kopā – “**Puses**” un katrs atsevišķi, - “**Puse**”),


noslēdz šo līgumu kopā ar visiem tā pielikumiem (“**Līgums**”) pamatojoties uz iepirkuma “AUDIOVIZUĀLO IEKĀRTU PIEGĀDE UN UZSTĀDĪŠANA”, identifikācijas Nr. RBR 2021/[●] (**Iepirkums**”), rezultātiem, par turpmāk minēto:

1. līguma priekšmets
   1. Piegādātājs pēc Pasūtītāja pieprasījuma veic Līguma 1.pielikumā “*Tehniskā specifikācija*” minēto audiovizuālo iekārtu, piegādi, uzstādīšanu un konfigurēšanu (**“Iekārtas”),**Pasūtītāja biroja telpās Rīgā, Satekles ielā 2b, 5.stāvā, kā arī Pasūtītāja darbinieku apmācību uzstādīto Iekārtu lietošanā (“Apmācības”), kā arī garantijas apkalpošanu atbilstoši Līguma noteikumiem, savukārt Pasūtītājs veic apmaksu Līgumā noteiktajā kārtībā par atbilstoši Līguma noteikumiem uzstādītām un pieņemtām Iekārtām un Apmācībām.
2. LīgumCENA
   1. Par Līgumā noteiktajā kārtībā pieņemtām Iekārtām un Apmācībām Pasūtītājs maksā Piegādātājam cenu, kas noteikta atbilstoši Līguma 2. pielikumam *“Piegādātāja finanšu piedāvājums”* (**“Cena”**). Kopējā Cena par pieņemtām Iekārtām un Apmācībām saskaņā ar Līgumu ir [●] EUR ([●] euro, [●] centi), neskaitot pievienotās vērtības nodokli. Pievienotās vērtības nodoklis tiek aprēķināts un maksāts saskaņā ar spēkā esošajiem normatīvajiem aktiem.
   2. Cenā ietilpst visas izmaksas, kas attiecas un saistītas ar Līguma izpildi, tajā skaitā, piegādes, uzstādīšanas, garantijas izmaksas , kā arī visi nodokļi (izņemot pievienotās vērtības nodokli).
   3. Cena nevar tikt mainīta Līguma darbības laikā.
3. Līguma izpildes kārtībA
   1. Piegādātājs piegādā un uzstāda Iekārtas ne vēlāk kā divu mēnešu laikā no līguma noslēgšanas brīža, ja vien Pasūtītājs rakstveidā nav piekritis pagarināt izpildes datumu.
   2. Piegādātājs piegādā un uzstāda Iekārtas atbilstoši Līguma 1.pielikuma *“Tehniskā specifikācija”* prasībām un Pasūtītāja pilnvarotā pārstāvja norādēm.
   3. Piegādātājs nodrošina Apmācības Pasūtītāja personālam atbilstoši Līguma 1.pielikuma *“Tehniskā specifikācija”* prasībām un Pasūtītāja pilnvarotā pārstāvja norādēm pēc Iekārtu piegādes un uzstādīšanas.
   4. Pirms Iekārtu piegādes un uzstādīšanas, Piegādātājs saskaņo piegādes un uzstādīšanas laiku ar šī Līguma 3.6. punktā norādīto Pasūtītāja pilnvaroto pārstāvi.
   5. Piegādātājs pilnvaro šādus darbiniekus, kuri ir tieši atbildīgi par Līguma izpildes organizēšanu, Pasūtītāja konsultēšanu, kā arī citiem ar Līguma izpildi saistītiem jautājumiem (**“Piegādātāja pilnvarotais pārstāvis”)**:
      1. Vārds, uzvārds, telefona Nr., e-pasts: [●] :
      2. [●];
   6. Pasūtītājs pilnvaro šādus darbiniekus, kuri ir tieši atbildīgi par visiem ar Līguma izpildi saistītiem jautājumiem (“**Pasūtītāja pilnvarotais pārstāvis”**):
      1. Vārds, uzvārds, telefona Nr., e-pasts: [●];
      2. [●];
   7. Pušu pilnvarotās personas Līguma darbības laikā uztur aktīvu saziņu savā starpā, kā arī ir atbildīgas par Līguma izpildes uzraudzību, tostarp savlaicīgu rēķinu iesniegšanu un pieņemšanu, to apstiprināšanu un iesniegšanu apmaksai.
   8. Gadījumā ja Līguma izpildes laikā tiek aizstāts kāds no Pasūtītāja vai Piegādātāja pilnvarotajiem pārstāvjiem, tad attiecīgā Puse par to nekavējoties rakstiski informē otru Pusi. Šādos apstākļos atsevišķi Līguma grozījumi nav nepieciešami.
4. Iekārtu nodošanas – pieņemšanas kārtība
   1. Pie Līguma izpildes, kad visas Iekārtas atbilstoši Līguma un tā pielikumu noteikumiem ir piegādātas un uzstādītās Pasūtītāja telpās Rīgā, Satekles ielā 2b, 5.stāvā (**“Izpildes vieta”)** un Piegādātājs ir nodrošinājis Apmācības Pasūtītāja personālam atbilstoši Līguma noteikumiem, Piegādātājs sagatavo un iesniedz Pasūtītājam pieņemšanas nodošanas aktu.
   2. Piegādātājs vienlaikus ar Iekārtām nodod Pasūtītājam visu nepieciešamo Iekārtu dokumentāciju (uzglabāšanas noteikumus, lietošanas instrukciju, ja tādu Iekārtas ražotājs ir paredzējis konkrētajai Iekārtai, kā arī garantijas dokumentāciju, un citus nepieciešamos dokumentus).
   3. Pieņemot Iekārtas, Pasūtītājs 10 (desmit) darba dienu laikā pārbauda to vizuālo un tehnisko stāvokli Izpildes vietā un, ja Pasūtītājam nav iebildumu pret Iekārtu vizuālo un tehnisko stāvokli, un Līgums ir izpildīts atbilstoši tā noteikumiem, tad Pasūtītājs pieņem Līguma izpildi, parakstot Piegādātāja sagatavotu pieņemšanas nodošanas aktu. Ja Iekārtas ir nekvalitatīvas, bojātas, vai ja Līguma izpildē pārkāptas Līgumā vai tā pielikumos noteiktās prasības, tad Pasūtītāja pilnvarotais pārstāvis neparaksta Piegādātāja sagatavoto pieņemšanas nodošanas aktu un nekavējoties informē piegādātāju par konstatētajiem trūkumiem.
   4. Piegādātājs nekavējoties, bet ne vēlāk kā 10 (desmit) darba dienu laikā, sākot ar nākamo darba dienu pēc tam, kad Pasūtītājs Līguma 4.3 punkta kārtībā informējis Piegādātāju par konstatētajiem trūkumiem, ja vien Pasūtītājs nepiekrīt šo termiņu pagarināt, novērš Pasūtītāja norādītos trūkumus uz sava rēķina un maksā Pasūtītājam Līguma 7.1 punktā noteikto līgumsodu pēc Pasūtītāja pieprasījuma. Gadījumā ja Piegādātājs nenovērš Pasūtītāja norādītos trūkumus, tad Pasūtītājs ir tiesīgs piesaistīt neatkarīgu ekspertu, lai noteiktu nodarīto zaudējumu apmēru un to ieturēt to no maksājuma summas par pieņemtajām Iekārtām, nosūtot pamatotu zaudējumu aprēķinu. Šajā gadījumā Piegādātājs sedz eksperta pieaicināšanas izmaksas un Pasūtītājs ir tiesīgs šīs izmaksas ieturēt no maksājuma summas par pieņemtajām Iekārtām, nosūtot pamatotu izmaksu aprēķinu.
   5. Iekārtas tiek uzskatītas par pieņemtām dienā, kad Pasūtītājs ir parakstījis Piegādātāja sagatavoto pieņemšanas nodošanas aktu.
5. garantija
   1. Piegādātājs Iekārtām piešķir garantiju, kas ir spēkā 24 (divdesmit četri) mēnešus no Iekārtu pieņemšanas dienas atbilstoši Līguma noteikumiem, ja vien attiecīgajai Iekārtai tās ražotājs nav paredzējis ilgāku garantijas termiņu. Tādā gadījumā garantija tiek noteikta atbilstoši ražotāja noteiktajam garantijas termiņam. Piegādātājs apliecina, ka šajā termiņā Iekārtas saglabās savas tehniskās īpašības un tām netiks konstatēti trūkumi, ja tās tiks lietotas atbilstoši tām paredzētajam mērķim un saskaņā ar Līguma 4.2 punktā minēto dokumentu norādēm. Piegādātājs apliecina, ka Iekārtas garantijas termiņā atbildīs turpmāk minētajām prasībām:
      1. visas Iekārtas būs kvalitatīvas, tās būs atbilstošas Iekārtu paredzēto funkciju veikšanai un Iekārtu atbilstošas lietošanas laikā nedeformēties vai citādi nezaudēs Iekārtu kvalitātes un funkcionalitātes īpašības;
      2. Iekārtu kustīgās vai regulējamās detaļas, vai mehānismi nebūs vaļīgi, lietošanas laikā nedeformēsies, netraucēs viena otras darbībai, darbosies sinhroni, nekustēties tiem neparedzētā virzienā vai ar neparedzētu aizturi;
      3. Iekārtu detaļu savienojumu vietas nebūs vaļīgas un tās sakļausies precīzi bez nobīdēm.
   2. Par Iekārtu trūkumiem, ko nevarēja konstatēt Iekārtu pieņemšanas laikā, kā arī Iekārtu garantijas laikā konstatētajiem trūkumiem Pasūtītājs paziņo Piegādātājam 5 (piecu) darba dienu laikā no trūkumu atklāšanas dienas. Trūkumu gadījumā Pasūtītājs nosūta Piegādātājam pretenziju, norādot konstatētos trūkumus, un uzaicina Piegādātāju Pasūtītāja norādītajā laikā, kurš nedrīkst būt īsāks par 2 (divām) darba dienām no pretenzijas nosūtīšanas dienas, ierasties parakstīt aktu par konstatētajiem trūkumiem. Piegādātāja neierašanās gadījumā Pasūtītāja norādītajā laikā, Pasūtītājs ir tiesīgs vienpusēji sagatavot aktu un nosūtīt sagatavoto aktu Piegādātājam, bet Piegādātājs atzīs to par pareizu un spēkā esošu arī bez Piegādātāja paraksta.
   3. Visas Līguma noteikumiem neatbilstošās Iekārtas vai to daļas Piegādātājs par saviem līdzekļiem nomaina pret Līguma noteikumiem atbilstošām Iekārtām vai veic to remontu atbilstoši Iekārtas ražotāja garantijas noteikumiem, ja konstatētos trūkumus ir iespējams novērst ar remontu, un piegādā Pasūtītājam ne vēlāk kā 14 (četrpadsmit) kalendāro dienu laikā pēc Pasūtītāja paziņojuma par atklātajiem trūkumiem saņemšanas dienas, vai, ja objektīvu iemeslu dēļ tas nav iespējams un Pasūtītājs piekrīt - ar Pasūtītāju saskaņotā termiņā.
   4. Ja defektu novēršanas termiņš ir ilgāks par 5 (piecām) darba dienām, Piegādātājam bez atlīdzības ir pienākums pēc Pasūtītāja pieprasījuma uz defektu novēršanas laiku aizvietot defektīvo preci ar tādu pašu vai ekvivalentu kvalitatīvu preci.
   5. Ja Iekārtu nomaiņa vai atbilstošs remonts nav iespējams vai netiek veikts noteiktajā termiņā un Pasūtītājs ir veicis samaksu par attiecīgajām Iekārtām, tad Piegādātājs atmaksā attiecīgo summu par Līguma noteikumiem neatbilstošām Iekārtām ne vēlāk kā 10 (desmit) dienu laikā pēc atbilstoša pieprasījuma saņemšanas no Pasūtītāja.
   6. Ja Iekārtu trūkumi konstatēti pēc tam, kad Piegādātājs jau ir iesniedzis rēķinu par Iekārtām, tad Pasūtītājs nodod attiecīgo Iekārtu Piegādātājam atpakaļ Izpildes vietā un Piegādātājs atceļ iepriekšējo rēķinu un nekavējoties noformē jaunu rēķinu, kurā tiek norādīta tikai Līguma noteikumiem atbilstošas Iekārtas.
   7. Ja Piegādātājs neievēro Līguma 5.6. punkta noteikumus, tad Pasūtītājam ir tiesības neapmaksāt Piegādātāja iesniegto rēķinu līdz jauna rēķina saņemšanai vai veikt daļēju rēķina apmaksu par Līguma noteikumiem atbilstošām Iekārtām.
   8. Iekārtu garantija neattiecas uz bojājumiem vai trūkumiem, kas radušies lietojot Iekārtas neatbilstoši to lietošanas mērķim vai pretēji Līguma 4.2 punktā minēto dokumentu norādēm.
   9. Transporta, kā arī visus citus izdevumus Iekārtu garantijas ietvaros sedz Piegādātājs.
6. PUŠU PIENĀKUMI
   1. Piegādātājs:
      1. nodrošina kvalitatīvu, rūpīgu un savlaicīgu Iekārtu piegādi, uzstādīšanu un konfigurēšanu Izpildes vietā, kā arī Pasūtītāja personāla Apmācības, ievērojot Līguma noteikumus un Latvijas Republikā spēkā esošo normatīvo aktu prasības;
      2. nodrošina visu iepakojuma savākšanu un izvešanu pēc Iekārtu piegādes un uzstādīšanas Izpildes vietā atbilstoši Līguma 1.pielikumā *“Tehniskā specifikācija”*  noteiktajam;
      3. nekavējoties, bet ne vēlāk kā 1 (viens) darba dienas laikā, pēc Pasūtītāja pieprasījuma sniedz Pasūtītājam informāciju par Līguma izpildes gaitu;
      4. nekavējoties informē Pasūtītāju par apstākļiem, kas varētu kavēt Līguma izpildi atbilstoši tā noteikumiem;
      5. nodrošina Iekārtu garantijas saistību izpildi atbilstoši Līguma noteikumiem;
      6. izpildot Līgumu Pasūtītāja telpās vai teritorijā, ievēro Pasūtītāja pilnvarotā pārstāvja vai attiecīgo telpu vai teritorijas īpašnieka vai pārvaldnieka norādes par attiecīgo telpu vai teritorijas lietojumu un ugunsdrošības noteikumu prasību izpildi;
      7. atbild par to, lai tā personāls, piesaistītie apakšuzņēmēji vai jebkādas citas trešās personas, kas kopā ar Piegādātāju nodrošina Līguma izpildi, ievēro darba drošības prasības un citus Pasūtītāja norādījumus. Pasūtītājs nav atbildīgs par sekām un zaudējumiem, kas Piegādātājam, tā personālam, piesaistītajiem apakšuzņēmējiem vai jebkādām citām trešajām personām, kas kopā ar Piegādātāju nodrošina Līguma izpildi, vai trešajām personām rodas no tā, ka Piegādātāja personāls, piesaistītie apakšuzņēmēji vai jebkādas citas trešās personas, kas kopā ar Piegādātāju nodrošina Līguma izpildi, pārkāpj vai neievēro darba drošības prasības vai Pasūtītāja norādījumus;
      8. Līguma darbības laikā ievēro visas piegādātāja deklarācijas prasības, kas pieejamas Pasūtītāja mājaslapā (šeit <https://www.railbaltica.org/wp-content/uploads/2021/06/APPENDIX-6_SUPPLIERS-DECLARATION_June_2021.pdf> ).
      9. 10 dienas pirms paredzamo darbu veikšanas sniedz Pasūtītājam informāciju par visām personām, kas veiks darbus Pasūtītāja telpās, tai skaitā piesaistīto apakšuzņēmēju darbiniekiem.
   2. Pasūtītājs:
      1. nodrošina Piegādātājam piekļuvi Pasūtītāja Rīgā, Satekles ielā 2b, 5.stāvā pēc Piegādātāja pieprasījuma ciktāl tas nepieciešams Līguma izpildei;
      2. Līgumā noteiktajā kārtībā pieņem Līguma noteikumiem atbilstoši piegādātas un uzstādītas Iekārtas un sniegtās Apmācības;
      3. Līgumā noteiktajā kārtībā un apjomā maksā Cenu Piegādātājam par kvalitatīvām un Līgumā noteiktajā kārtībā un apjomā piegādātām un uzstādītām Iekārtām un Līguma noteikumiem atbilstoši sniegtām Apmācībām.
7. ATBILDĪBA
   1. Par saistību, kas pilnībā atbilst šī Līguma prasībām, izpildes kavēšanu, Piegādātājs pēc Pasūtītāja pieprasījuma maksā Pasūtītājam līgumsodu 0,5 % (nulle komats pieci procenti) apmērā no attiecīgo Preču cenas par katru nokavēto dienu, bet kopā nepārsniedzot 10% (desmit procenti) no kopējās Līgumcenas atbilstoši Līguma 2.1. punktam.
   2. Pasūtītājam ir tiesības ieturēt Līguma 7.1. punktā norādīto līgumsodu no maksājuma summas par pieņemtām Iekārtām. Līgumsoda samaksa neatbrīvo Piegādātāju no saistību izpildes un pienākuma atlīdzināt Pasūtītājam radītos zaudējumus.
   3. Par Līgumā noteikto maksājuma termiņu kavēšanu, Pasūtītājs maksā Piegādātājam līgumsodu 0,5% (nulle komats pieci procenti) apmērā no kavētā maksājuma summas, bet kopā nepārsniedzot 10% (desmit procenti) no attiecīgā maksājuma summas.
   4. Piegādātājs ir pilnībā atbildīgs par Iekārtu bojājumiem vai zaudējumiem Līguma izpildes laikā līdz brīdim kamēr Iekārtas tiek uzskatītas par pieņemtām atbilstoši Līguma 4.5 punktam.
   5. Puses atbild viena otrai tikai par tiešajiem zaudējumiem, kas nodarīti otrai Pusei to darbības un/vai bezdarbības rezultātā.
   6. Piegādātājs atbild par bojājumiem, kurus Piegādātājs (t.sk. Piegādātāja personāls, piesaistītie apakšuzņēmēji vai jebkuras citas trešās personas, kuras kopā ar Piegādātāju nodrošina Līguma izpildi), veicot Līguma izpildi, ir nodarījis telpām (vai ēkai, kurā telpas atrodas) vai teritorijai Satekles ielā 2b, Rīgā. Šajā gadījumā Piegādātājs pēc Pasūtītāja norādēm sedz bojājumu novēršanas darbu izdevumus par saviem līdzekļiem atbilstoši Pasūtītāja iesniegtai tāmei, vai nodrošina bojājumu novēršanas darbus, iepriekš ar Pasūtītāju saskaņojot bojājumu novēršanas termiņus.
8. maksājumi
   1. Par Līgumā noteiktajā kārtībā pieņemtām Iekārtām un Apmācībām Pasūtītājs maksā Cenu saskaņā ar Piegādātāja sagatavotu un iesniegtu rēķinu. Piegādātājs sagatavo rēķinu elektroniski un nosūta to elektroniskā veidā uz Pasūtītāja e-pasta adresi: [invoices@railbaltica.org](mailto:invoices@railbaltica.org).
   2. Rēķinā jāiekļauj vismaz šāda informācija:

|  |  |
| --- | --- |
| **Pasūtītājs** | **RB Rail AS** |
| PVN maksātāja numurs | LV40103845025 |
| **Piegādātājs** | **[•]** |
| Reģistrācijas numurs | **[•]** |
| PVN maksātāja numurs vai norāde, ka Piegādātājs nav PVN maksātājs | **[•]** |
| Adrese (iela; māja; apdzīvota vieta; valsts; pasta kods) | **[•]** |
| Bankas juridiskais nosaukums | **[•]** |
| Bankas SWIFT kods | **[•]** |
| Bankas konta numurs (IBAN) | **[•]** |
| **Rēķina informācija** | Kontaktpersona [●] |
| Līguma Nr. | Līguma Nr. **[●]** |
| Aktivitātes Nr. | EISI Līgums Nr. [●] |

* 1. Piegādātājs sagatavos un iesniegs Pasūtītājam rēķinu par atbilstoši Līguma noteikumiem piegādātām un uzstādītām Iekārtām, ko apliecina Pušu parakstīts pieņemšanas nodošanas akts.
  2. Ja Pasūtītājs konstatē neatbilstības Piegādātāja iesniegtajā rēķinā, tas informē Piegādātāju par konstatētajām neatbilstībām un Piegādātājs iesniedz Pasūtītājam labotu rēķinu 2 (divi) darba dienu laikā.
  3. Pasūtītājs apmaksā Piegādātāja iesniegtos rēķinus saskaņā ar Līguma noteikumiem 30 (trīsdesmit) dienu laikā pēc attiecīgo rēķinu saņemšanas. Ja līdz maksājuma veikšanas brīdim Pasūtītājam saskaņā ar Līguma noteikumiem ir prasījums par līgumsoda samaksu, zaudējumu kompensāciju vai citu Līgumā paredzēto saistību izpildi, tad Pasūtītājam ir vienpusējas tiesības veikt ieskaitu attiecīgā prasījuma apmērā pret maksājuma summu, nosūtot attiecīgu paziņojumu Piegādātājam ne vēlāk kā līdz attiecīgā maksāšanas termiņa pēdējai dienai.
  4. Maksājums skaitās izdarīts brīdī, kad Pasūtītājs ir veicis maksājumu no sava bankas konta uz Piegādātāja Līgumā norādīto bankas kontu.
  5. Puses atzīst par spēkā esošiem un apmaksājamiem rēķinus, kas sagatavoti elektroniski bez rekvizītu zonas “*paraksts*”.

1. līguma darbības termiņš un izbeigšana
   1. Līgums stājas spēkā ar dienu, kad to parakstījušas abas Puses un ir spēkā līdzPušu pilnīgai saistību izpildei saskaņā ar šo Līgumu.
   2. Pasūtītājs, nosūtot Piegādātājam rakstisku paziņojumu, ir tiesīgs ar paziņojuma nosūtīšanas dienu vienpusēji izbeigt Līgumu, šādos gadījumos :
      1. ja Piegādātājs pārkāpj kādu no Līguma noteikumiem un šis pārkāpums (ja to var novērst) netiek novērsts 5 (piecu) darba dienu laikā pēc tam, kad Piegādātājam ir nosūtīts attiecīgs rakstveida paziņojums;
      2. ja pret Piegādātāju ir ierosināta likvidācijas, bankrota, maksātnespējas vai tiesiskās aizsardzības procedūra;
      3. ja Piegādātājs nepilda Līgumā vai citos piemērojamos tiesību aktos noteiktās prasības attiecībā uz personu datu aizsardzību, informācijas konfidencialitāti un drošību;
      4. ja Pasūtītājam nav pieejams Eiropas Savienības Infrastruktūras savienošanas instrumenta (CEF (Connecting Europe Facility)) līdzfinansējums turpmākai Līguma izpildes apmaksai;
      5. ja Līgumu nav iespējams izpildīt starptautisku vai nacionālu sankciju vai būtiskas Eiropas Savienības dalībvalsts vai Ziemeļatlantijas līguma organizācijas sankciju, kas ietekmē finanšu un kapitāla tirgus intereses piemērošanas dēļ;
      6. gadījumos, kas minēti Publisko iepirkumu likuma 64. pantā.
   3. Piegādātājam ir tiesības vienpusēji izbeigt Līgumu, vismaz 10 (desmit) darba dienas iepriekš raksveidā paziņojot par to Pasūtītājam, ja Pasūtītājs nav apmaksājis Piegādātāja rēķinu un Piegādātājs nav atbildīgs par šādu rēķinu neapmaksāšanu un Pasūtītājs nav novērsis situāciju 10 (desmit) darba dienu laikā pēc attiecīgā paziņojuma saņemšanas.
   4. Jebkurā Līgumā izbeigšanas gadījumā Puses apņemas izpildīt visas saistības, kas radušās līdz Līguma izbeigšanas brīdim tiktāl, ciktāl, tas nav pretrunā piemērojamo tiesību aktu prasībām vai Līguma noteikumiem.
2. fizisko personu datu AIZSARDZĪBA
   1. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot Eiropas Parlamenta un Padomes regulas (ES) 2016/679 par fizisko personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (“**Regula**”) prasības.
   2. Puse, kas personas datus nosūta otrai Pusei apstrādei, ir atbildīga par attiecīgo datu subjektu piekrišanas iegūšanu.
   3. Puses apņemas nenodot trešajām personām fizisko personu datus, kas iegūti no otras Puses, izņemot gadījumus, kad Līgums paredz citādi, vai normatīvie akti paredz šādu datu pārsūtīšanu.
   4. Ja saskaņā ar normatīvajiem aktiem Pusei var būt pienākums pārsūtīt trešajām personām personas datus, kas iegūti no otras Puses, tā par to informē otru Pusi pirms šādu datu pārsūtīšanas, ja vien to neaizliedz normatīvie akti.
   5. Piegādātājs piekrīt, ka Pasūtītājs nosūta personas datus, kas saņemti no Piegādātāja, trešajām personām, kuras sniedz Pasūtītājam pakalpojumus un ar kurām Pasūtītājs sadarbojas, lai nodrošinātu tā darbību un Līguma izpildi.
   6. Puses apņemas pēc otras Puses pieprasījuma iznīcināt fizisko personu datus, kas iegūti no otras Puses, ja vairs nepastāv nepieciešamība tos apstrādāt, lai nodrošinātu Līguma izpildi vai atbilstību normatīvo aktu prasībām.
3. Konfidencialitāte
   1. Puse nedrīkst izpaust informāciju par otru Pusi un Līgumu, kas nav publiski pieejama, un no otras Puses saņemto konfidenciālo informāciju. Konfidenciālu informāciju neizpauž trešajām personām bez otras Puses rakstiskas atļaujas, izņemot normatīvajos aktos noteiktajos gadījumos un kārtībā.
   2. Konfidenciāla informācija ir jebkāda mutiska, rakstiska, elektroniska vai jebkādā citā tehniskā veidā fiksēta informācija, kas nav publiski pieejama un kas ir tieši vai netieši saistīta ar Pušu darbību, klientiem, komercnoslēpumu, informāciju, kas Pusēm kļuvusi pieejama Līguma izpildes gaitā, neatkarīgi no informācijas nodrošināšanas veida, laika un vietas ( “**Konfidenciāla informācija**”).
   3. Puses apņemas nodrošināt Konfidenciālās informācijas pārvaldību, t.sk., iegūšanu, pieejamību, lietošanu, glabāšanu, aizsardzību un neizpaušanu, saskaņā ar Līgumu. Pušu pienākums ir nodrošināt Līguma izpildes ietvaros iegūtās un radītās Konfidenciālās informācijas izmantošanu vienīgi tādām darbībām, kas nepieciešamas šī Līguma saistību izpildei.
   4. Puses nav tiesīgas tieši vai netieši izpaust vai kā citādi darīt pieejamu Konfidenciālo informāciju trešajām personām, izņemot tos Piegādātāja darbiniekus, pilnvarotos pārstāvjus un citas Līguma izpildē iesaistītās personas, kurām tā ir nepieciešama, lai veiktu darbības, kas nepieciešamas Līgumā noteikto Piegādātāja saistību izpildei, un tikai tādā apjomā, kāds šīm personām ir objektīvi nepieciešams tiem uzticēto pienākumu izpildei. Piegādātājs ir tiesīgs iesaistīt Līguma izpildē vai kā citādi darīt pieejamu Konfidenciālo informāciju šajā Līguma punktā minētajām personām tikai pēc tam, kad starp attiecīgo personu, Piegādātāju un Pasūtītāju ir noslēgta attiecīga Konfidencialitātes vienošanās, ja Pasūtītājs to pieprasa.
4. VIZUĀLĀS IDENTITĀTES PRASĪBAS
   1. Piegādātājam ir pienākums ievērot šādas vizuālās identitātes prasības:
      1. Jebkāda veida atskaitēm, brošūrām un cita veida dokumentiem vai informācijai, kas saistīta ar Līguma izpildi, vai dara šo informāciju publiski pieejamu, ir jāietver:
         1. atsauce, kurā norādīts, ka Līgums tiek līdzfinansēta no EISI: “Rail Baltica līdzfinansē Eiropas infrastruktūras savienošanas instruments”;
         2. (drukātiem materiāliem) atruna, kas atbrīvo Eiropas Savienību no jebkādas atbildības izplatīšanas materiālu satura ziņā: "Atbildību par publikāciju uzņemas vienīgi tās autors. Eiropas Savienība neuzņemas atbildību par to, kā var tikt izmantota tajā ietvertā informācija." Šo atrunu visās Eiropas Savienības oficiālajās valodās var skatīt tīmekļa vietnē: <https://ec.europa.eu/inea/connecting-europe-facility/cef-energy/beneficiaries-info-point/publicity-guidelines-logos>;
         3. Eiropas Savienības karogs.
      2. Prasības, kas noteiktas Līguma 12.1.1.(a) un 12.1.1.(c) punktos, var izpildīt, izmantojot šādu logotipu:



Ja Piegādātājs izmanto šo logotipu, tam jānodrošina, ka logotipa elementi netiek dalīti atsevišķi (logotips jāizmanto kā viena vienība), kā arī ap logotipu jānodrošina pietiekami daudz brīvas vietas.

* + 1. Piegādātājam ir pienākums ievērot jaunākās vizuālās identitātes prasības, ko nosaka Eiropas Savienība. Piegādātājs pats seko līdzi izmaiņām vizuālās identitātes prasībās. Līguma noslēgšanas dienā vizuālās identitātes prasības tiek publicētas šādā tīmekļa vietnē: <https://ec.europa.eu/inea/connecting-europe-facility/cef-energy/beneficiaries-info-point/publicity-guidelines-logos>.

1. NEPĀRVARAMAS VARAS APSTĀKĻI
   1. Puses tiek atbrīvotas no atbildības par daļēju vai pilnīgu Līgumā paredzēto jebkuru saistību neizpildi, ja šāda saistību neizpilde radusies nepārvaramu, ārkārtēja rakstura apstākļu rezultātā, kuru darbība sākusies pēc Līguma parakstīšanas un kurus Puses nevarēja iepriekš paredzēt un novērst, un kuriem iestājoties Puses objektīvi nevar izpildīt uzņemtās saistības
   2. Pie šādiem apstākļiem pieskaitāmi – ugunsnelaime, kara darbība, epidēmija, dabas stihija, kā arī citi apstākļi, kas neiekļaujas Pušu iespējamās kontroles un ietekmes robežās.
   3. Par nepārvaramas varas apstākli nevar tikt atzīta apakšuzņēmēju, piegādātāju un citu iesaistīto personu saistību neizpilde vai nesavlaicīga izpilde.
   4. Tai Pusei, kas atsaucas uz nepārvaramu, ārkārtēja rakstura apstākļu darbību, 3 (trīs) darba dienu laikā par tiem jāpaziņo otrai Pusei, norādot iespējamo saistību izpildes termiņu.
   5. Ja nepārvaramu, ārkārtēja rakstura apstākļu dēļ Līguma izpilde aizkavējas vairāk nekā par 30 (trīsdesmit) dienām, katrai no Pusēm ir tiesības vienpusēji izbeigt Līgumu. Ja Līgums šādā kārtā tiek izbeigts, nevienai no Pusēm nav tiesību pieprasīt no otras Puses zaudējumu atlīdzību.
2. PĀRBAUDES VIZĪTES PIE PĀRDĒVĒJA KLĀTIENĒ
   1. Pasūtītājs rakstveidā brīdinot Piegādātāju 5 (pieci) darba dienas iepriekš, un gadījumā, kad plānots īstenot pārbaudi bez iepriekšēja brīdinājuma, iepriekš nebrīdinot Piegādātāju, ir tiesīgs Līguma darbības laikā veikt pārbaudi pie Piegādātāja klātienē.
   2. Pārbaudes pie Piegādātāja klātienē var veikt Pasūtītāja darbinieki vai jebkura cita neatkarīga struktūra, kurai šādas tiesības deleģējis Pasūtītājs. Visa informācija, kas iegūta pārbaužu laikā, ir uzskatāma par konfidenciālu. Pasūtītājam jānodrošina, ka tā darbinieki un jebkuri citi pārbaudes vai revīzijas veicēji, kuriem Pasūtītājs deleģējis tiesības veikt pārbaudes, kas attiecas uz Līguma izpildi, ievēro konfidencialitātes saistības.
   3. Piegādātājam jānodrošina, ka Pasūtītāja darbiniekiem vai jebkurai citai neatkarīgai struktūrai, kurai Pasūtītājs ir deleģējis tiesības veikt pārbaudes, kas attiecas uz Līguma izpildi, ir iespēja piekļūt visai nepieciešamajai informācijai un dokumentiem, kas attiecas uz Līguma izpildi, ieskaitot informācijai elektroniskā veidā, kā arī jānodrošina iespēja informāciju un dokumentus pavairot, vienlaikus pienācīgi ievērojot konfidencialitātes saistības.
   4. Saskaņā ar Padomes 1996. gada 11. novembra Regulu (Euratom, EK) Nr. 2185/96 par klātienes pārbaudēm un apskatēm, ko Komisija veic, lai aizsargātu Eiropas Kopienu finanšu intereses pret krāpšanu un citām nelikumībām, un Regulu (ES) Nr. 883/2013 par izmeklēšanu, ko veic Eiropas Birojs krāpšanas apkarošanai (OLAF), OLAF var veikt arī pārbaudes uz vietas un pārbaudes saskaņā ar procedūrām, kas noteiktas ar Eiropas Savienības tiesību aktiem Eiropas Savienības finansiālo interešu aizsardzībai pret krāpšanu un citām nelikumībām. OLAF veiktās izmeklēšanas konstatējumu rezultātā var tikt sākts kriminālprocess valsts tiesību aktos noteiktajā kārtībā.
3. Citi noteikumi
   1. Puses apliecina, ka tām ir attiecīgas pilnvaras, lai slēgtu Līgumu un uzņemtos tajā noteiktās saistības, kā arī iespējas veikt Līgumā noteikto pienākumu izpildi.
   2. Gadījumā, ja Līguma izpildē tiek piesaistīti apakšuzņēmēji, Piegādātājs atbild Pasūtītājam par to saistību pienācīgu izpildi tā, it kā pats būtu pildījis attiecīgo Līguma daļu. Līguma izpildē iesaistīto apakšuzņēmēju nomaiņa un jauna apakšuzņēmēja piesaiste ir pieļaujama tikai ar iepriekšēju Pasūtītāja rakstisku saskaņojumu, atbilstoši Publisko iepirkumu likuma 62. pantam. Piegādātājam jāiesniedz jauna apakšuzņēmēja kvalifikācijas dokumenti tādā apmērā, kā tas tika prasīts iepirkuma procedūras dokumentos, t.sk. sniegto pakalpojumu aprakstu un pakalpojuma apjomu.
   3. Piegādātājs nodrošina, ka Līgumā noteiktie pienākumi, īpaši tie, kas attiecas uz personas datu un informācijas aizsardzības prasībām, attiecās arī uz apakšuzņēmējiem. Pasūtītājam ir tiesības veikt apakšuzņēmēja pakalpojuma kvalitātes uzraudzību un dot tiem norādījumus.
   4. Līguma darbības laikā, Pusēm abpusēji vienojoties, var tikt veikti Līguma grozījumi Publisko iepirkumu likuma 61.pantā noteiktajos gadījumos un kārtībā. Jebkuras izmaiņas vai papildinājumi Līgumā jānoformē rakstiski un jāparaksta abām Pusēm, ja vien Līgumā nav noteikts citādi. Šādas izmaiņas un papildinājumi ar to parakstīšanas brīdi kļūst par Līguma neatņemamu sastāvdaļu.
   5. Šo Līgumu regulē Latvijas Republikas normatīvie akti. Jautājumi, kas nav atrunāti Līgumā, tiek risināti saskaņā ar spēkā esošajiem Latvijas Republikas normatīvajiem aktiem.
   6. Jebkuru strīdu, kas rodas, izriet vai ir saistīts ar Līguma izpildi Puses mēģinās atrisināt sarunu vai vienošanās ceļā. Ja strīdus neizdodas atrisināt sarunu vai vienošanās ceļā 30 (trīsdesmit) dienu laikā, tas tiks dots izskatīšanai tiesā Latvijas Republikas normatīvajos aktos noteiktajā kārtībā Latvijas Republikas tiesā.
   7. Kādam no Līguma noteikumiem zaudējot spēku, Līgums nezaudē spēku tā pārējos punktos. Puses labticīgi veiks pārrunas, lai aizstātu spēku zaudējušo noteikumu ar noteikumu, kura ietekme un mērķis būtu pēc iespējas tuvāka spēku zaudējušā punkta regulējumam.
   8. Par Līgumā izpildei būtisko rekvizītu (juridiskais statuss, atrašanās vieta u.c.) maiņu Puses nekavējoties informē viena otru.
   9. Līgums parakstīts 2 (divos) eksemplāros, katrs uz [●] lapām, pa vienam eksemplāram katrai Pusei. Līgumam ir 2 pielikumi uz [●] lapām.
4. LĪGUMA PIELIKUMI

**1. pielikums** – Tehniskā specifikācija;

**2. pielikums** – Piegādātāja finanšu piedāvājums.

|  |  |
| --- | --- |
| **Pasūtītājs:**  RB Rail AS | **Piegādātājs:**  [•] |
| [•]  \_\_\_\_\_\_\_\_\_\_\_\_\_\_\_ | [•]  \_\_\_\_\_\_\_\_\_\_\_\_\_\_\_\_\_\_\_\_\_\_\_ |

**1. PIELIKUMS – TEHNISKĀ SPECIFIKĀCIJA**

**2. PIELIKUMS – PRETENDNETA FINANŠU PIEDĀVĀJUMS**

1. Granta līgums saskaņā ar Eiropas infrastruktūras savienošanas instrumentu [↑](#footnote-ref-2)